

**REPUBLIKA HRVATSKA**

 **BRODSKO – POSAVSKA ŽUPANIJA**

**OPĆINA VELIKA KOPANICA**

**Općinsko vijeće**

KLASA: 021-05/20-01/08

URBROJ: 2178/12-03-20-01

Velika Kopanica, 22. prosinac 2020. godine

**Z A P I S N I K**

**S 33. SJEDNICE OPĆINSKOG VIJEĆA**

**OPĆINE VELIKA KOPANICA**

Na 33. sjednici Općinskog vijeća Općine Velika Kopanica održanoj 22. prosinca 2020. godine u Općinskoj vijećnici, Vladimira Nazora 1, Velika Kopanica, bilo je nazočno 11 izabranih vijećnika.

Nazočni vijećnici: Tomislav Jagić – predsjednik Vijeća, Šimo Kladarić – zamjenik Predsjednika Vijeća (online), Ivan Antolović, Krunoslav Zdunić, Darko Relota, Miroslav Matić, Anamarija Vukovac, Josip Glavačević, Mato Mikleušević, Zdenka Knežević i Ivan Stojšić

Odsutni vijećnici: Željko Matić i Marina Jularić

Ostali prisutni: Ivan Meteš – općinski načelnik, Blaž Šokčević – zamjenik načelnika, Marija Lolić – pročelnica.

Predsjednik Općinskog vijeća Općine Velika Kopanica (u daljnjem tekstu Predsjednik) – Tomislav Jagić, otvorio je sjednicu u 19,00 h i pozdravio sve prisutne te konstatirao kvorum.

Predsjednik predlaže sljedeći Dnevni red:

DNEVNI RED

1. Verifikacija Zapisnika s 32. sjednice Općinskog vijeća Općine Velika Kopanica;
2. Izmjene i dopune Proračun Općine Velika Kopanica za 2020. godinu:
   1. Prijedlog Izmjene i dopune Proračuna Općine Velika Kopanica za 2020. godinu
   2. Prijedlog Izmjene i dopune Programa građenja komunalne infrastrukture na području Općine Velika Kopanica u 2020. godini,
   3. Prijedlog Izmjene i dopune Programa održavanja komunalne infrastrukture području Općine Velika Kopanica u 2020. godini,
   4. Prijedlog Izmjene i dopune Programa korištenja sredstava ostvarenih raspolaganjem poljoprivrednim zemljištem u vlasništvu Republike Hrvatske na području Općine Velika Kopanica u 2020. godini,
   5. Prijedlog Izmjene i dopune Programa socijalne skrbi na području Općine Velika Kopanica u 2020. godini,
   6. Prijedlog Izmjene i dopune Programa javnih potreba u odgoju, obrazovanju, kulturi, sportu i ostalim društvenim djelatnostima na području Općine Velika Kopanica u 2020. godini,
   7. Prijedlog Izmjene i dopune Programa vatrogastva i civilne zaštite na području Općine Velika Kopanica u 2020. godini.
3. Prijedlog Plana djelovanja u području prirodnih nepogoda u 2021. godini i Prijedlog Odluke o usvajanju Plana djelovanja u području prirodnih nepogoda u 2021. godini;
4. Prijedlog Godišnjeg plana upravljanja imovinom u vlasništvu Općine Velika Kopanica za 2021. godinu i Prijedlog Odluke o usvajanju Godišnjeg plana upravljanja imovinom u vlasništvu Općine Velika Kopanica za 2021. godinu
5. Prijedlog Godišnjeg plana razvoja sustava civilne zaštite s financijskim učincima za trogodišnje razdoblje za 2021.-2023.g;
6. Razno.

Nakon čitanja Dnevnog reda, Predsjednik isti daje na raspravu.

Nakon što nije bilo komentara i prijedloga ide na glasovanje. Dnevni red je prihvaćen sa 11 glasova ZA.

**TOČKA 1: Verifikacija Zapisnika s 32. sjednice Općinskog vijeća Općine Velika Kopanica**

Predsjednik otvara 1. točku dnevnog reda i daje ju na raspravu.

Kako nema nikakvih komentara, pitanja i prijedloga, Predsjednik daje na glasovanje Zapisnik s 32. sjednice Općinskog vijeća Općine Velika Kopanica

Zapisnik s 32. sjednice Općinskog vijeća Općine Velika Kopanica je javnim glasovanjem usvojen jednoglasno (11 glasova ZA).

**TOČKA 2: Izmjene i dopune Proračun Općine Velika Kopanica za 2020. godinu**:

* 1. Prijedlog Izmjene i dopune Proračuna Općine Velika Kopanica za 2020. godinu
  2. Prijedlog Izmjene i dopune Programa građenja komunalne infrastrukture na području Općine Velika Kopanica u 2020. godini,
  3. Prijedlog Izmjene i dopune Programa održavanja komunalne infrastrukture području Općine Velika Kopanica u 2020. godini,
  4. Prijedlog Izmjene i dopune Programa korištenja sredstava ostvarenih raspolaganjem poljoprivrednim zemljištem u vlasništvu Republike Hrvatske na području Općine Velika Kopanica u 2020. godini,
  5. Prijedlog Izmjene i dopune Programa socijalne skrbi na području Općine Velika Kopanica u 2020. godini,
  6. Prijedlog Izmjene i dopune Programa javnih potreba u odgoju, obrazovanju, kulturi, sportu i ostalim društvenim djelatnostima na području Općine Velika Kopanica u 2020. godini,
  7. Prijedlog Izmjene i dopune Programa vatrogastva i civilne zaštite na području Općine Velika Kopanica u 2020. godini.

Predsjednik otvara 2. točku dnevnog reda i daje riječ načelniku.

Načelnik pozdravlja prisutne.

Objašnjava da je novi Plan Proračuna za 2020. godinu planiran u iznosu od 11.187.992,56 kn, nisu se realizirali neki planirani projekt. Izdvaja projekt šumskih putova koji je sam u iznosu od cca.6.300.000,00 kn, za koji je ove godine provedena javna nabava i potpisan ugovor za izvođenje radova te će se realizirati u sljedećoj godini.

Napominje da su se općinski prihodi značajno povećali poreznom reformom i fiskalnim izravnavanjem te da Općina nikad nije imala realiziran proračun u tolikom iznosu.

Navodi da se radilo sukladno Proračunu, da nije bilo nekih značajnih odstupanja. Jedino početkom godine je bilo neplaniranih sanacija nelegalnih odlagališta otpada. Također se utrošilo više od planiranog na demografske mjere zbog povećanja roditeljskih naknada i naknada za stambeno zbrinjavanje mladih obitelji.

Objašnjava da je došlo do promjena izvora financiranja – od Minsitarstva regionalnog razvoja ćemo dobiti 500.000,00 kn, međutim dio od 350.000,00 kn je za rekonstrukciju doma u Velikoj Kopanici, a dio od 150.000 kn za staze u Velikoj Kopanici. Također je Općina dobila 100.000,00 kn od BPŽ za sufinanciranje sanacije pješačke staze i modernizaciju kolnika.

Nema nikakvih pitanja i komentara.

Predsjednik predlaže da se glasuje o cijeloj točki Dnevnog reda odjednom, a ne pojedinačno za Izmjene i dopune Proračun i pripadajuće Programe.

Predsjednik daje na glasanje prijedlog da se o cijeloj točki dnevnog reda glasuje odjednom. Prijedlog Predsjednika se javnim glasovanjem, usvaja jednoglasno (11 glasova ZA).

Predsjednik zatim daje na glasovanje 2. točku Dnevnog reda.

Izmjene i dopune Proračun Općine Velika Kopanica za 2020. godinu s pripadajućim Programima su javnim glasovanjem jednoglasno usvojeni (11 glasova ZA).

**TOČKA 3:** **Prijedlog Plana djelovanja u području prirodnih nepogoda u 2021. godini i Prijedlog Odluke o usvajanju Plana djelovanja u području prirodnih nepogoda u 2021. godini**

Predsjednik otvara 3. točku dnevnog reda i daje riječ zamjeniku načelnika.

Zamjenik objašnjava da se ovaj Plan donosi sukladno Zakonom o ublažavanju i uklanjanju posljedica prirodnih nepogoda. Navodi da Plan djelovanja sadrži popis mjera i nositelja mjera u slučaju nastajanja prirodne, procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva i druge mjere koje uključuju suradnju sa nadležnim tijelima, drugim tijelima, znanstvenim ustanovama i stručnjacima za prirodne nepogode.

Kako nema nikakvih komentara, pitanja i prijedloga, Predsjednik daje na glasovanje 3. točku dnevnog reda.

Plan djelovanja u području prirodnih nepogoda u 2021. godini i Odluka o usvajanju Plana djelovanja u području prirodnih nepogoda u 2021. godini su javnim glasovanjem jednoglasno usvojeni (11 glasova ZA).

**TOČKA 4: Prijedlog Godišnjeg plana upravljanja imovinom u vlasništvu Općine Velika Kopanica za 2021. godinu i Prijedlog Odluke o usvajanju Godišnjeg plana upravljanja imovinom u vlasništvu Općine Velika Kopanica za 2021. godinu**

Predsjednik otvara 4. točku dnevnog reda i daje riječ pročelnici.

Pročelnica objašnjava da se Godišnji plan donosi u skladu s odredbama Zakona o upravljanju državnom imovinom. Navodi da su Planom određeni kratkoročni ciljevi i smjernice upravljanja imovinom Općine, detaljna analiza stanja upravljanja pojedinim oblicima imovine u vlasništvu Općine, godišnji planovi upravljanja pojedinim oblicima imovine u vlasništvu Općine.

Kako nema nikakvih komentara, pitanja i prijedloga, Predsjednik daje na glasovanje 4. točku dnevnog reda.

Godišnji plan upravljanja imovinom u vlasništvu Općine Velika Kopanica za 2021. godinu i Odluka o usvajanju Godišnjeg plana upravljanja imovinom Općine Velika Kopanica za 2021. godinu su javnim glasovanjem jednoglasno usvojeni (11 glasova ZA).

**TOČKA 5: Prijedlog Godišnjeg plana razvoja sustava civilne zaštite s financijskim učincima za trogodišnje razdoblje za 2021.-2023.g**

Predsjednik otvara 5. točku dnevnog reda i daje riječ zamjeniku načelnika.

Zamjenik objašnjava da se ovim Godišnjim planom određuju radnje koje će se poduzeti da bi se sustav civilne zaštite digao na višu razinu. Također su navedeni planirani financijski izdaci za sustav civilne zaštite.

Kako nema nikakvih komentara, pitanja i prijedloga, Predsjednik daje na glasovanje 5. točku dnevnog reda.

Godišnji plan razvoja sustava civilne zaštite s financijskim učincima za trogodišnje razoblje za 2021.-2023.godinu je javnim glasovanjem jednoglasno usvojen (11 glasova ZA)

**TOČKA 6: Razno**

Predsjednik otvara 6. točku dnevnog reda i daje riječ načelniku.

Načelnik upoznaje Vijećnike s trenutnim radovima u Općini.

Zahvaljuje im na suradnji u 2020. godini te najavljuje kandidaturu za sljedeće lokalne izbore.

Kako nema nikakvih pitanja, Predsjednik zaključuje sjednicu u 19:25h.

Zapisničarka Predsjednik Općinskog vijeća

**Marija Lolić, mag.soc. Tomislav Jagić, mag.ing.silv.**